נוסף לכך, סיוון ציינה מספר פעמים את העובדה שההמון התקיף בעיקר אותה, ולא את החייל שישב לצידה. "הם הרביצו רק לי. תקפו רק אותי, זרקו אבנים זרקו מכל הבא ליד. היכו אותי באגרופים. שברו לי את השן״ סיפרה לחבריה.

סיוון אישרה כי שוטר פלסטיני הוא זה שהציל את השניים, וחילץ אותם למחסום ג'למה הקרוב. ״השוטר הפלסטיני הציל אותנו. מהצד שלי לפחות, נראה שהוא ירה באוויר כדי להבריח את ההמון הזועם, זה עזר לנו שהוא ירה - אנחנו לא ירינו". מצבה הרפואי של החיילת השתפר, והיא צפויה להשתחרר לביתה בימים הקרובים.

ההמון חטף את אחד הנשקים, אך הוא הושב הלילה לצה"ל על ידי גורמי הביטחון הפלסטינים. שר הביטחון, אביגדור ליברמן, התייחס להשבת הנשק ואמר כי "מגיעה לשוטרים הפלסטינים מילה טובה. גם הם מבינים שתיאום ביטחוני זה אינטרס הדדי. העובדה שהנשק הוחזר לפנות בוקר, מעידה על התיאום הביטחוני העמוק".

(חדשות 10)



